section_heading: Etimologija izraza i rađanje buržoazije
paragraph_text: Buržoazija nastaje u Europi na različitim mjestima i u različitim vremenima. Prvo se javlja u Italiji s obnovom gradova u 12. st. i 13. st., dok se u nekim istočnoeuropskim zemljama, poput Carske Rusije, buržoazija pojavljuje tek u 19. st. Općenito možemo reći da je nastanak ove društvene klase vezan uz razvoj gradova, postupnu transformaciju sela i srednjovjekovnih zamaka u gradove. Stanovnici tih prvih-urbanih centara počeli su uživati veće gospodarsko blagostanje u odnosu na stanovnike okolnih sela. To im je donijelo više ovlasti i utjecaja u društvu, time su se približili vladajućoj feudalnoj klasi i kleru, koji su im stali prepuštati neke javne i upravne pozicije. Arhetip prvog srednjovjekovnog buržuja gotovo je uvijek vlasnik mlina, koji je vrlo brzo stekao značajan utjecaj na lokalno gospodarstvo.